Täna oli mul vaja yhte 1982. aastakäigu Loomingut. Artur oli omal ajal enne Pärdi maja myyki panekut sealt Pärdi Riina vanad Loomingud siia tassinud. Maja koristades tassisin nad kuuri alla, sest päris ära visata ei tihanud ja õues tuld teha siinkylas ei tohi. Osad nendest jõudsin enne kuuri kokku kukkumist ära puhastada ja tuppa  tuua. Nende hulgas 1982. aastakäiku ei olnud. Ähmane mälestus veel yhest eriti sitasest pakist kuuri all siiski koitis. Niisiis sumpasin läbi ylepõlvelume kaelavarisemisohtliku kuuri varemetesse - ja seal nad olid! Ei olnudki vaja bensiini põletada ega 8 kilomeetri kaugusele raamatukokku sõita, tarvitses ainult harja ja niiske lapiga pisut talitada, ja lugemiskõlblikud Loomingud olidki valmis! Hõissa hyveline ökoelu ja taaskasutus.    Varem on mind vanade Loomingu aastakäikude annetamise näol  toetanud Heino Kään ja ristiema Virve, kellele siinkohal tervitused & tänud. Ja Laasu Arturile ja Pärdi Riinale, andku ead ingamist.